Der udbrød torsdag morgen brand i et korntørreanlæg på en gård mellem Dronninglund og Hjallerup. Alarmen fra gården på Vester Thorupvej lød klokken 07.59. Branden er under kontrol, og der er ikke umiddelbart fare, for den skal brede sig. Det fortæller indsatsleder ved Nordjyllands Beredskab Jesper Ludvigsen. - Vi er ved at suge det ulmende korn ud af anlægget, så det kan brænde færdigt uden for, siger han. Støv fjernes med vand Korntørreanlægget fungerer ved kornet bliver ned gennem et tårn, hvor der bliver blæst varm luft ind, indtil det tørre korn føres ud i siloer. Det er i den proces, der er opstået ild, lyder det fra indsatslederen. - Vi har også sprøjtet vand ind for at fjernet støvet, der kan udgøre en eksplosionsfare i sådan en situation, siger Jesper Ludvigsen.
Brandfolk arbejder torsdag formiddag på at nedkæmpe en brand i et korntørreanlæg på Vester Thorupvej mellem Dronninglund og Hjallerup.